14. ΑΠΟΦΑΣΗ ΥΠΟΥΡΓΟΥ ΠΟΛΙΤΙΣΜΟΥ Αριθ. 798 της 15 Ιαν./18 Φεβρ. 1987 (ΦΕΚ Β΄ 87) Κανονισμός Δικαιωμάτων και Υποχρεώσεων Πρακτόρων του Δελτίου Προγνωστικών επί των Ποδοσφαιρικών Αγώνων. Σύμφωνα με τις διατάξεις: 1.Του Α.Ν. 397/68 «περί επανασυστάσεως της Γενικής Γραμματείας Αθλητισμού και των αρμοδιοτήτων αυτής». 2.Του Ν.Δ. 3865/58 «περί τροποποιήσεως και συμπληρώσεως των περί εξωσχολικού Αθλητισμού Νόμων σε συνδυασμό με τις διατάξεις του Ν.Δ. 391/74». 3.Του Νόμ. 1558/26.7.85 «Κυβέρνηση και Κυβερνητικά Όργανα». 4.Την Υ. 50/31.7.85 κοινή απόφαση του Πρωθυπουργού και της Υπουργού Πολιτισμού «Ανάθεση αρμοδιοτήτων στους Υφυπουργούς Πολιτισμού», αποφασίζουμε: Εγκρίνουμε τον Κανονισμό Δικαιωμάτων και Υποχρεώσεων Πρακτόρων του Δελτίου Προγνωστικών επί των Ποδοσφαιρικών Αγώνων που καταρτίστηκε από τον Οργανισμό Προγνωστικών Αγώνων Ποδοσφαίρου (Ο.Π.Α.Π.) και έχει όπως παρακάτω. ΚΑΝΟΝΙΣΜΟΣ ΥΠΟΧΡΕΩΣΕΩΝ  ΠΡΑΚΤΟΡΩΝ ΔΕΛΤΙΟΥ ΠΡΟ-ΠΟ Άρθρ.1.-Ο ΟΠΑΠ διορίζει πράκτορες του δελτίου ΠΡΟ-ΠΟ ή οποιουδήποτε άλλου στοιχήματος θα διοργανωθεί απ’ αυτόν στο μέλλον, φυσικά η νομικά πρόσωπα με τη μορφή προσωπικής Εταιρείας όπως αναφέρεται στον Εμπορικό Νόμο με ελεύθερη κρίση και εκτίμησή του. Για να διοριστεί κάποιος πράκτορας ΠΡΟ-ΠΟ θα πρέπει: α)Να είναι ηλικίας μέχρι 55 χρόνων. β)Να έχει πλήρη δικαιοπρακτική ικανότητα. γ)Να έχει γραμματικές γνώσεις της τρίτης Γυμνασίου. δ)Να αποτελεί η πρακτόρευση του δελτίου ΠΡΟΠΟ την κύρια απασχόλησή του. ε)Να καταθέσει εγγύηση που καθορίζεται με απόφαση του Δ.Σ. του ΟΠΑΠ. στ)Να διαθέτει κατάστημα με κατάλληλες διαστάσεις και εξοπλισμό σύμφωνα με τις υποδείξεις του ΟΠΑΠ που θα καθορίζονται με εγκύκλιό του. Άρθρ.2.-Δεν χορηγείται άδεια πρακτορείου: α)Στους μαθητές, σπουδαστές, φοιτητές, στρατευμένους, υπαλλήλους και συνταξιούχους. β)Στους ποδοσφαιριστές, προπονητές και διαιτητές σε ενέργεια της Α, Β και Γ Εθνικής κατηγορίας. γ)Στις ή στους συζύγους ή τους συγγενείς α΄ βαθμού με τους αναφερόμενους στην αμέσως προηγούμενη παράγραφο. δ)Στους πρώην πράκτορες που τους αφαιρέθηκε η άδεια για διάφορα παραπτώματα. ε)Στους ή στις συζύγους πρακτόρων. στ)Σε όσους μετέχουν σε επιτροπές και είναι υπάλληλοι ή σύμβουλοι σωματείων και οργανισμών που έχουν σχέση με το ΠΡΟ-ΠΟ οι ίδιοι ή οι σύζυγοι τους ή οι συγγενείς τους μέχρι α΄ βαθμού. ζ)Σε όσους έχουν  οικογενειακό εισόδημα κατά την κρίση του ΟΠΑΠ αρκετό για τη συντήρησή τους. η)Σε όσους καταδικάστηκαν με ποινή στέρησης της ελευθερίας τους για ατιμωτικό αδίκημα ή και σε αδικήματα που βάσιμα δημιουργούν την υπόνοια της αφερεγγυότητας. θ)Σε περιοχές όπου, κατά την κρίση του ΟΠΑΠ, θεωρείται ότι αυτές εξυπηρετούνται από τα λειτουργούντα πρακτορεία. (Αντί για τη σελ.664,39(δ)Σελ.664,39(ε) Τεύχος 1154 –Σελ. 107 390 Προγνωστικά Ποδοσφαίρου 32.Η.θ.12-14 Άρθρ.3.-Ο Πράκτορας είναι υποχρεωμένος: 1.Να μοιράζει στους παίκτες κάθε έντυπο υλικό που του στέλνει ο ΟΠΑΠ. 2.Να επιστρέφει στον ΟΠΑΠ ή τον εκπρόσωπό του χωρίς καμμία καθυστέρηση την άδεια πρακτορείου του, το υλικό σήμανσης που έχει στην κατοχή του καθώς και κάθε περιουσιακό στοιχείο που του έχει χορηγηθεί, όταν η άδεια ανακαλείται, έστω και προσωρινά με έγγραφη αιτιολογημένη ειδοποίηση της υπηρεσίας. Άρνηση του πράκτορα να παραδώσει κάθε περιουσιακό στοιχείο του ΟΠΑΠ στα εντεταλμένα όργανα του Οργανισμού αποτελεί υπεξαίρεση. 3.Να ζητάει από τον ΟΠΑΠ να τον εφοδιάζει με αρκετό αριθμό νέων ταινιών και να αποδίδει λογαριασμό της διαχείρισής του. 4.Να μοιράζει δωρεάν σε κάθε ενδιαφερόμενο τα δελτία προγνωστικών, να τα παραλαμβάνει και να τους κολλάει την ειδική ταινία ή να τα επισημαίνει με την μηχανή σήμανσης εισπράττοντας το αντίτιμο των στηλών. Στην εργασία αυτή μπορεί να χρησιμοποιεί υπαλλήλους, τα ονόματα των οποίων θα έχει προηγούμενα δηλώσει υποχρεωτικά στον ΟΠΑΠ και όχι οιονδήποτε άλλον. Για τις πράξεις, ενέργειες και παραλήψεις των υπαλλήλων του πράκτορα έναντι του ΟΠΑΠ είναι ο πράκτορας προσωπικά υπεύθυνος. 5.Να ελέγχει αν το δελτίο συμπληρώθηκε κανονικά και στα τρία τμήματά του, όπως επίσης αν αυτό παρουσιάζει κηλίδες, ξυσίματα, διαγραφές, διορθώσεις ή οποιεσδήποτε άλλες αλλοιώσεις, που μπορούν να κάνουν αμφισβητήσιμη την πρόγνωση που είναι σημειωμένη στο δελτίο και να μην παραλαμβάνει κάθε δελτίο που δεν είναι σωστά συμπληρωμένο. Ο Πράκτορας που δεν κάνει τον παραπάνω έλεγχο έχει ευθύνη μόνο απέναντι στον ΟΠΑΠ και όχι τον παίκτη, - που μόνο αυτός είναι υπεύθυνος για την σωστή συμπλήρωση του δελτίου του. 6.Να καταχωρεί σωστά και χωρίς λάθη σε ειδικούς πίνακες που του δίνονται από τον ΟΠΑΠ, τα τέσσερα αντίγραφά τους, που ο ΟΠΑΠ καθορίζει, τις ταινίες που διαθέτει σε κάθε αγωνιστική ημέρα, και να αναγράφει το ποσό που οφείλει για την αξία των ταινιών που Σελ.664,40(ε) Τεύχος ΙΙ54 - Σελ. 108 χρησιμοποιήθηκαν, καθώς και τον αύξοντα αριθμό της πρώτης ταινίας που πρόκειται να χρησιμοποιήσει στην επόμενη αγωνιστική ημέρα. 7.Να συγκεντρώνει τα στελέχη και της μήτρες και να ελέγχει και ταξινομεί χωριστά α)τις μήτρες κατ’ απόλυτη αριθμητική σειρά ταινίας και β)τα στελέχη σύμφωνα με τον αριθμό των στηλών ή την αξία κάθε δελτίου. Να τα κάνει δεσμίδες σύμφωνα με τις οδηγίες του ΟΠΑΠ χρησιμοποιώντας ειδικό επικάλυμα όπου θα αναγράφονται οι αριθμοί ή οι ποσότητες των περιεχομένων δελτίων μαζί με τον ειδικό πίνακα να τα παραδίνει στον ΟΠΑΠ σύμφωνα με τις οδηγίες που του έχουν δοθεί την καθορισμένη ημέρα και ώρα. 8.Να καταθέτει αμέσως το αντίτιμο των εβδομαδιαίων εισπράξεων, κατά την παράδοση των δελτίων στον ΟΠΑΠ ή όπου αλλού αυτός ορίζει και με τον τρόπο που θα του υποδειχθεί. 9.Να διατηρεί και να φυλάει με προσοχή και επιμέλεια σε χώρο απρόσιτο από τρίτους τα στελέχη και τις μήτρες των δελτίων που συγκεντρώνει, τις ταινίες τη σφραγίδα του πρακτορείου και τις αποδείξεις χορήγησης ομαδικών συστημάτων που έχει στην κατοχή του. 10.Να αναφέρεται αμέσως, με ειδικό έντυπο που του χορηγεί ο ΟΠΑΠ, σε περίπτωση που διαπιστώνει απώλεια κάποιου δελτίου, ή όταν για οποιονδήποτε λόγο ακυρωθεί αυτό. Να κάνει τις μεταβολές που πρέπει στον πίνακα που έχει καταρτισθεί και να συντάξει ανακοίνωση θεωρημένη από το Αστυνομικό τμήμα της περιοχής του που θα τοιχοκολλήσει στο κατάστημα του για να ειδοποιείται ο ενδιαφερόμενος να εισπράτει το αντίτιμο του δελτίου που χάθηκε ή ακυρώθηκε. 10α.Να ενημερώνει σωστά και υπεύθυνα τους διαγωνιζόμενους σε όλα τα θέματα που αφορούν την πληρωμή των  κερδών  και  την  υποβολή  σχετικών ενστάσεων και 391 32.Η.θ.14 Προγνωστικά Ποδοσφαίρου 11.Να πληρώνει χωρίς καθυστέρηση στους δικαιούχους τα κέρδη που εξουσιοδοτείται από τον ΟΠΑΠ, βάσει καταστάσεων μέχρι το ποσό που θα ορίζει ο ΟΠΑΠ, να παραλαμβάνει τα κερδισμένα αποκόμματα και να τα παραδίνει με τη σειρά που είναι γραμμένα στις καταστάσεις, και μέσα στην προθεσμία που ορίζει ο ΟΠΑΠ. 12.Να έχει αναρτημένη την άδεια του πρακτορείου σε φανερό σημείο του καταστήματός του και να έχει στη διάθεση κάθε ενδιαφερομένου τον κανονισμό λειτουργίας του δελτίου όπως και κάθε ανακοίνωση του ΟΠΑΠ. 13.Να ακολουθεί τις οδηγίες του ΟΠΑΠ για τον εξοπλισμό του καταστήματός του. 14.Να ασκεί τα καθήκοντά του σε όλη τη διάρκεια της χρονικής περιόδου λειτουργίας του δελτίου προγνωστικών και σε ώρες εμπορικών καταστημάτων. Η ώρα που τερματίζεται η κατάθεση δελτίων ΠΡΟ-ΠΟ καθορίζεται από τον ΟΠΑΠ. 15.Να δείχνει στους ελεγκτές του ΟΠΑΠ τις ειδικές ταινίες και όλο και άλλο υλικό που του χορηγείται και να συμμορφώνεται με τις οδηγίες τους. 16.Να ταξινομεί και διαθέτει τις ειδικές ταινίες με απόλυτη αριθμητική σειρά και να αποφεύγει το ταυτόχρονο άνοιγμα περισσοτέρων δεσμίδων, προτού εξαντληθεί τελείως η δεσμίδα που ανοίχτηκε. 17.Να συντάσσει και να παραδίνει στον ΟΠΑΠ, τον ειδικό πίνακα της εβδομαδιαίας διάθεσης των ταινιών έστω και αν δεν διέθεσε καμμιά ταινία. 18.Να χορηγεί στους διαγωνιζομένους με ομαδικά συστήματα τις ειδικές αποδείξεις με τις οποίες τον εφοδιάζει ο ΟΠΑΠ και μόνο αυτές. 19.Να σφραγίζει το δελτίο μετά την επικόλληση της ταινίας σήμανσης και να μην αποκολλά ταινίες εφόσον αυτές έχουν επικολληθεί σε δελτία. 20.Να μην επιτρέπει εκπτώσεις ή προεξοφλήσεις ή οποιεσδήποτε άλλες ευκολίες οικονομικές στον διαγωνιζόμενο. 21.Να μη δέχεται την πρακτόρευση στο κατάστημά του άλλων επιχειρήσεως που επιδιώκουν σκοπούς παρεμφερείς με τον ΟΠΑΠ, χωρίς την έγκρισή του. 22.Να συνεργάζεται στενά και ευσυνείδητα με τον ΟΠΑΠ, να συμβάλλει με όλες τις δυνάμεις του στην επιτυχία των σκοπών του και να μην δημιουργεί με αντικοινωνική συμπεριφορά δυσμενείς εντυπώσεις και σχόλια που μπορούν να βλάψουν τον ΟΠΑΠ και το σκοπό της προώθησης των δελτίων. Σε περίπτωση που ο ΟΠΑΠ επιλέξει άλλο τρόπο σήμανσης του δελτίου οι παραπάνω υποχρεώσεις του πράκτορα θα εξακολουθούν να ισχύουν προσαρμοσμένες ανάλογα. 23.Τέλος να εφαρμόζει σωστά και να ενημερώνει υπεύθυνα τους διαγωνιζόμενους στα θέματα που αναφέρονται σε εγκυκλίους οδηγίες και ανακοινώσεις του ΟΠΑΠ. Άρθρ.4.-1.Η αποζημίωση του πράκτορα καθορίζεται επί της τιμής της στήλης και παρακρατείται άμεσα από το αντίτιμο του δελτίου που καταθέτει ο παίκτης. Η αποζημίωση καθορίζεται σε 11% επί της τιμής της στήλης. Η αποζημίωση των άνω πρακτόρων αυξήθηκε από 11% σε 12% στην τιμή της στήλης από την 8096/14-15 Μαρτ. 1990 (ΦΕΚ Β΄ 164) απ. Υπ. Πολιτισμού. 2.Πρόσθετες παροχές μπορεί να χορηγούνται στον πράκτορα προς παρακίνηση ή αμοιβή ιδιαιτέρου ζήλου του στην διακίνηση του δελτίου ΠΡΟΠΟ. 3.Η τιμή της στήλης και η αποζημίωση του πράκτορα καθορίζονται με απόφαση του Δ.Σ. του ΟΠΑΠ. Ήδη η τιμή της στήλης έχει ορισθεί σε δραχμ. 20 από την ΣΤ/14699/19 Ιουν. – 4 Αυγ. 1986 (ΦΕΚ Β΄ 540) απ. Υπ. Πολιτισμού. Με τις: 3245/6-7 Φεβρ. 1990 (ΦΕΚ Β΄ 81) και 4691/15 Φεβρ,. 1989/5 Μαρτ. 1990 (ΦΕΚ Β΄ 123) απόφ. Υπ. Πολιτισμού η τιμή της στήλης ΠΡΟ-ΠΟ καθορίστηκε σε δραχ. 30, η δε άνω απόφ. 4691/90 όρισε το χρόνο ισχύος της αύξησης από το 1ο δελτίο Κυπέλλου RAPAN της φετινής περιόδου. Άρθρ.5.-1.Παράβαση ή πλημμελής εφαρμογή των διατάξεων του κανονισμού που αναφέρονται στις υποχρεώσεις του πράκτορα μπορεί να επιφέρουν τις παρά κάτω κυρώσεις: α)Επίπληξη β)Πρόστιμο μέχρι δέκα χιλιάδες δραχμές. γ)Προσωρινή αφαίρεση της άδειας λειτουργίας του πρακτορείου μέχρι 2 μήνες. δ)Οριστική αφαίρεση της άδειας. 2.Η επιβολή των παραπάνω ποινών γίνεται από τον Συντονιστή Διευθυντή του ΟΠΑΠ η δε ποινή της οριστικής αφαίρεσης επικυρώνεται από το Δ.Σ. Όλες οι κυρώσεις κοινοποιούνται στον πράκτορα και στο συνδικαλιστικό όργανο του το αργότερο μέσα σε 15 ημέρες από την επιβολή τους. (Αντί για τη σελ.664,401(δ)Σελ.664,401(ε) Τεύχος 1227-Σελ. 105 392 Προγνωστικά Ποδοσφαίρου 32.Η.θ.14 Γενικές Διατάξεις Άρθρ.6.-1.Η άδεια πρακτορείου δίνεται για συγκεκριμένο φυσικό ή νομικό πρόσωπο όπως αυτό ορίζεται στο άρθρ. 1 του παρόντα, καθώς και για συγκεκριμένο κατάστημα. Μεταφορά της άδειας σε άλλο κατάστημα επιτρέπεται μόνον μετά από έγκριση του ΟΠΑΠ. 2.Η άδεια πρακτορείου μπορεί να μεταβιβαστεί στον ή στην σύζυγο και τα παιδιά του πράκτορα σε περίπτωση θανάτου, αναπηρίας, ή ανικανότητας του εφόσον συμπληρώνουν τις απαραίτητες προϋποθέσεις του άρθρ. 1 του παρόντα και δεν εμπίπτουν σε μια από τις περιπτώσεις του άρθρ. 2 παρ. 3. 3.Η άδεια πρακτορείου αφαιρείται αυτοδίκαια όταν ο πράκτορας συμπληρώσει το 65ο έτος της ηλικίας του κατά την κρίσιν του ΟΠΑΠ που θα σταθμίσει τη συγκεκριμένη περίπτωση. 4.Η λειτουργία πρακτορείου μπορεί να αναστέλλεται για εύλογο χρόνο μετά από γραπτή αίτηση του πράκτορα και έγκριση του ΟΠΑΠ και εφόσον υπάρχει σπουδαίος λόγος γι’ αυτή. 5.Ο πράκτορας μπορεί να παρευρίσκεται στις εργασίες παραλαβής και καταμέτρησης των δελτίων στο αρμόδιο γραφείο του ΟΠΑΠ. Στις περιπτώσεις όμως που η καταμέτρηση γίνεται χωρίς τη παρουσία του πράκτορα το αποτέλεσμα θεωρείται αναμφισβήτητο και απρόσβλητο κάθε δε διαφορά που προκύπτει βαρύνει τον πράκτορα. β.Η εγγύηση που κατατίθεται από τους πράκτορες είναι στη διάθεση του ΟΠΑΠ και αθροιζόμενη αποτελεί ένα κοινό αλληλέγγυο λογαριασμό που τον διασφαλίζει σε κάθε περίπτωση αφερεγγυότητας οποιουδήποτε πράκτορα. 7.Σε περίπτωση οφειλής πράκτορα από οποιαδήποτε αιτία ο ΟΠΑΠ δικαιούται να αναλαμβάνει το ποσό της οφειλής από το κοινό κεφάλαιο. Σελ.664,402(ε) Τεύχος 1227-Σελ. 106 Το ποσό που ο ΟΠΑΠ παίρνει, για επισφαλείς απαιτήσεις πρακτόρων, από το κοινό κεφάλαιο, στο τέλος κάθε ποδοσφαιρικής περιόδου μετά από υπολογισμό των τυχόν αναληφθέντων ποσών και των τόκων, καλούνται οι πράκτορες να συμπληρώσουν αναλογικά εφόσον θίγεται το αρχικό κεφάλαιο. 8.Σε περίπτωση που υπάρχει πλεόνασμα από τους τόκους του κεφαλαίου, ο ΟΠΑΠ με απόφαση του Δ.Σ. αποφασίζει για ποίους σκοπούς θα διατεθεί μη αποκλειομένης της περιπτώσεως διανομής στους πράκτορες ή διαθέσεώς του σε σκοπούς που εξυπηρετούν αυτούς. 9.Ο πράκτορας του οποίου η άδεια πρακτόρευσης αφαιρείται ή παραιτείται ξαναπαίρνει μετά την τακτοποίηση των λογαριασμών που έχει με τον ΟΠΑΠ, το μέρος εκείνο της εγγύησης που έχει καταθέσει και απομένει άθικτο στο κοινό κεφάλαιο. 10.Η επιστροφή του ποσού της εγγυήσεως όταν διακόπτεται οριστικά η συνεργασία του πράκτορα με τον ΟΠΑΠ γίνεται αμέσως μετά την λογιστική εκκαθάριση. 11.Η ισχύς των αδειών λειτουργίας των Πρακτορείων ΠΡΟ-ΠΟ είναι για αόριστο χρόνο. Μεταβατική Διάταξη Άρθρ.7.-Ο εξοπλισμός των πρακτορείων του άρθρ. 2 παρ. 2 εδάφ. ε θα καθορισθεί με απόφαση της Διοίκησης του ΟΠΑΠ μέσα σε τέσσερις μήνες από τη δημοσίευση του παρόντα κανονισμού. Από την δημοσίευση του Κανονισμού αυτού παύει να ισχύει κάθε προηγούμενος. 